**Dominik Bokk** (s. 3. helmikuuta 2000 Schweinfurt, Saksa) on saksalainen jääkiekkoilija, joka pelaa lainalla Saksan DEL-liigajoukkue Löwen Frankfurtissa NHL-seura Carolina Hurricanesin organisaatiosta. St. Louis Blues varasi Bokkin ensimmäisellä kierroksella 25. pelaajana NHL:n varaustilaisuudessa 2018. Hän on pelipaikaltaan oikea laitahyökkääjä. Bokk laukoo oikealta.

Ura
---

### Seuraura

6-vuotiaana jääkiekkoilun aloittanut Bokk on ERV Schweinfurtin kasvatti. Hän siirtyi 14-vuotiaana Kölner EC:n junioreihin kaudeksi 2014–2015. Bokk jakoi koko C-nuorten Schüler-BL:n pudotuspelien pistepörssin voiton joukkuetoverinsa Erik Betzoldin kanssa tehoilla 5+3=8. Hän voitti kauden päätteeksi sarjan mestaruuden. Kaudella 2016–2017 Bokk jakoi tehoilla 34+37=71 Kölnin U19-junioreiden sisäisen pistepörssin voiton Dani Bindelsin kanssa. He jakoivat koko Deutsche Nachwuchsligan pistepörssin kolmannen sijan. Bokk oli pudotuspeleissä joukkueensa paras maalintekijä ja hän jakoi Kölnin sisäisen pistepörssin voiton Dani Bindelsin kanssa. Bokk voitti kauden päätteeksi DNL:n mestaruuden. Hänet valittiin sarjan vuoden hyökkääjäksi.

WHL-joukkue Prince Albert Raiders varasi Bokkin yhdeksäntenä pelaajana CHL:n varaustilaisuudessa 2017. 17-vuotias Bokk siirtyi kaudeksi 2017–2018 kuitenkin Ruotsiin Växjö Lakers HC:n J18-junioreihin. Hän pelasi suurimman osan kaudestaan kuitenkin seuran J20-junioreissa, joiden paras pistemies ja syöttäjä Bokk oli tehoilla 14+27=41. Bokk oli joukkueen paras pistemies myös pudotuspeleissä tehoilla 5+6=11, joilla hän jakoi pistepörssin toisen sijan MODO Hockeyn Tim Wahlgrenin kanssa edellään vain Örebro HK:n Carl Wassenius. Bokk voitti kauden päätteeksi J20 SuperElitin hopeaa.

Bokk debytoi kauden 2017–2018 aikana myös seuran SHL-joukkueessa, jossa hän pelasi 15 runkosarjaottelua tehopistein 1+1=2 sekä kolme Mestarien liigan ottelua tehopistein 1+1=2. Hän teki SHL-debyyttinsä 21. lokakuuta 2017 vieraissa Luleå HF:ää vastaan. Bokk sai ottelussa jääaikaa 3.41 minuuttia. Ensimmäisen SHL-maalinsa hän teki kolmannessa ottelussaan 3. marraskuuta 2017 vieraissa Rögle BK:ta vastaan. Saman vuoden jouluaatonaattona Bokk teki Lakersin kanssa kevääseen 2019 asti ulottuvan SHL-sopimuksen. Hän voitti kauden aikana CHL-hopeaa.

St. Louis Blues varasi Bokkin ensimmäisellä kierroksella 25. pelaajana NHL:n varaustilaisuudessa 2018. Hän teki jo samana kesänä heinäkuussa seuran kanssa kolmivuotisen tulokassopimuksen. Bokk pelasi kauden 2018–2019 vielä kuitenkin Växjö Lakersin SHL-joukkueessa, jossa hänen varsinainen tulokaskautensa toi 47 runkosarjaottelussa tehot 8+15=23 ja kuudessa playoff-ottelussa tehot 2+1=3. Neljässä CHL-ottelussa Bokk jäi ilman tehopisteitä.

Toukokuussa 2019 St. louis Blues lainasi Bokkin SHL:ään vielä myös kaudeksi 2019–2020, kun jolloin hän siirtyi lainasopimuksella Rögle BK:n riveihin. Joukkuetta valmentaa Bokkille Växjö Lakersin J20-junioreista tuttu Cam Abbott. Syyskuussa Blues kauppasi hänet, puolustaja Joel Edmundsonin ja kesän 2021 seitsemännen kierroksen varausvuoron Carolina Hurricanesiin vaihdossa puolustaja Justin Faulkiin ja kesän 2020 viidennen kierroksen varausvuoroon. Bokk jatkoi pelaajakaupan jälkeen pelejään suunnitellusti lainalla Röglessä. Syyskuussa Hurricanes lainasi hänet toistaiseksi voimassa olevalla sopimuksella kotimaansa DEL-joukkue Krefeld Pinguineen, kunnes NHL:n harjoitusleirit alkavat. Koska DEL-kauden aloituspäivämäärä ei kuitenkaan ollut tiedossa vielä lokakuussa, Bokk päätti siirtyä lainalle Ruotsiin SHL-liigan Djurgårdens IF:ään. Hänen lainasopimuksensa oli alun perin tarkoitus kestää kauden 2020–2021 loppuun. Bokk ei kuitenkaan onnistunut vastaamaan hänen kohdistuneisiin odotuksiin ja hän teki 20 ottelussa vain tehot 2+1=3, kunnes tammikuussa 2021 Bokkin lainasopimus purettiin. Seuraavana päivänä hänen vahvistettiin siirtyvän AHL-joukkue Chicago Wolvesin vahvuuteen.

### Maajoukkueura

Bokk pelasi alle 20-vuotiaiden MM-kilpailuissa vuonna 2020, jolloin hän oli Saksan paras pistemies ja syöttäjä tehoilla 6+2=8. Valmennus valitsi Bokkin joukkueensa turnauksen yhdeksi kolmesta parhaasta pelaajasta. Hänet valittiin myös sekä Tšekkiä vastaan pelatun alkulohkon ottelun että kolmannen Kazakstania vastaan pelatun karsintasarjan ottelun päätteeksi Saksan ottelun parhaaksi pelaajaksi. Bokk pelasi myös alle 20-vuotiaiden IA-divisioonan MM-kilpailuissa vuosina 2018 ja 2019, joista jälkimmäinen turnaus päättyi kultaan ja sarjanousuun pääsarjatasolla ja ensimmäinen turnaus pronssiin. Hän toimi vuoden 2019 turnauksessa Saksan varakapteenina. Bokk voitti koko turnauksen piste- ja syöttöpörssin tehoilla 1+7=8.

Bokk pelasi myös alle 18-vuotiaiden IA-divisioonan MM-kilpailuissa vuonna 2017, jolloin hän voitti tehoilla 7+3=10 koko turnauksen maalipörssin sekä jakoi pistepörssin toisen sijan Norjan Robin Haglund Mathisenin kanssa edellään vain Norjan Mathias Emilio Pettersen.

Saksan A-maajoukkueessa Bokk on pelannut kuusi ottelua tehden kuusi syöttöpistettä. Hän teki A-maajoukkuedebyyttinsä Euro Hockey Challengessa 11. huhtikuuta 2019 Kaufbeurenissa Slovakiaa vastaan. Bokk merkittiin Saksan kolmosketjun oikeaan laitaan Marc Michaelisin ja Parker Tuomien viereen. Hän sai joukkueensa 2–1-voittoon päättyneessä ottelussa syöttöpisteen Saksan molempiin maaleihin.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Kölner EC | DNL | – | – | – | – | – | 2 | 0 | 1 | 1 | 0 |
| 2015–2016 | Kölner EC | DNL | 32 | 10 | 18 | 28 | 10 | – | – | – | – | – |
| 2016–2017 | Kölner EC | DNL | 41 | 34 | 37 | 71 | 69 | 4 | 5 | 2 | 7 | 4 | U18d1 A | 5 | 7 | 3 | 10 | 2 |
| 2017–2018 | Växjö Lakers HC | SuperElit | 35 | 14 | 27 | 41 | 12 | 8 | 5 | 6 | 11 | 4 | JMMd1 A | 5 | 1 | 4 | 5 | 4 |
|  | Växjö Lakers HC | SHL | 15 | 1 | 1 | 2 | 0 | – | – | – | – | – |
| 2018–2019 | Växjö Lakers HC | SuperElit | 1 | 1 | 0 | 1 | 0 | 1 | 0 | 1 | 1 | 0 | JMMd1 A | 5 | 1 | 7 | 8 | 0 |
|  | Växjö Lakers HC | SHL | 47 | 8 | 15 | 23 | 10 | 6 | 2 | 1 | 3 | 0 |
| 2019–2020 | Rögle BK | SHL | 45 | 11 | 6 | 17 | 6 | – | – | – | – | – | JMM | 7 | 6 | 2 | 8 | 0 |
| 2020–2021 | Djurgårdens IF | SHL | 20 | 2 | 1 | 3 | 8 | – | – | – | – | – |
|  | Chicago Wolves | AHL | 29 | 9 | 9 | 18 | 10 | – | – | – | – | – |
| 2021–2022 | Chicago Wolves | AHL | 32 | 3 | 7 | 10 | 8 | – | – | – | – | – |
|  | Eisbären Berlin | DEL | 14 | 3 | 8 | 11 | 4 | 12 | 2 | 1 | 3 | 0 |
| 4 kautta | yhteensä | SHL | 127 | 22 | 23 | 45 | 24 | 6 | 2 | 1 | 3 | 0 |
| 2 kautta | yhteensä | AHL | 61 | 12 | 16 | 28 | 18 | – | – | – | – | – |

Lähteet
-------

* Dominik Bokk The Internet Hockey Databasessa (englanniksi)
* Dominik Bokk Eurohockey-sivustolla (englanniksi)
* Dominik Bokk *Elite Prospects*. Everysport Media Group AB.  (englanniksi)

### Viitteet

1. ↑  Dominik Bokk The Internet Hockey Databasessa (englanniksi)
2. 1 2 3 4 5 6 7 8 9  Dominik Bokk *Elite Prospects*. Everysport Media Group AB.  (englanniksi)
3. 1 2  Mauritzson, Lasse: Dominik Bokk klar för spel i Rögle *roglebk.se*.  7.5.2019. Rögle Marknads AB. Viitattu 10.12.2019. (ruotsiksi)
4. ↑  Elite Prospects - Schüler-BL Stats 2014-2015 *eliteprospects.com*. Everysport Media Group. Viitattu 10.12.2019. (englanniksi)
5. ↑  Elite Prospects - DNL Stats 2016-2017 *eliteprospects.com*. Everysport Media Group. Viitattu 10.12.2019. (englanniksi)
6. ↑  Elite Prospects - Kölner EC U19 *eliteprospects.com*. Everysport Media Group. Viitattu 10.12.2019. (englanniksi)
7. ↑  Westerlind, Andreas: Uppgifter: SM-finalisten värvar tysk stortalang *Hockeymagasinet.com*.  27.7.2017. Dohi Publishing AB. Viitattu 8.11.2017. (ruotsiksi)
8. ↑  Elite Prospects - Växjö Lakers HC J20 *eliteprospects.com*. Everysport Media Group. Viitattu 10.12.2019. (englanniksi)
9. ↑  Elite Prospects - J20 SuperElit Stats 2017-2018 *eliteprospects.com*. Everysport Media Group. Viitattu 10.12.2019. (englanniksi)
10. ↑  Dominik Bokk *SHL.se*. SHL AB. Viitattu 10.12.2019. (ruotsiksi)
11. ↑  Toresson, Carolina: Dominik Bokk A-lagkontrakteras *vaxjolakers.se*.  23.12.2017. Växjö Lakers Idrott AB. Viitattu 8.1.2018. (ruotsiksi)
12. ↑  Pinkert, Chris: Blues agree to entry-level deal with Bokk *nhl.com/blues*.  11.7.2018. ST. LOUIS:  St. Louis Blues. Viitattu 21.8.2018. (englanniksi)
13. ↑  Lahtinen, Miikka: NHL-sopimus! 18-vuotias huippulupaus askeleen lähempänä unelmaansa *nhlsuomi.com*.  11.7.2018. Nordic Sport Media. Viitattu 21.8.2018.
14. ↑  Hurricanes Acquire Edmundson, Bokk From Blues in Exchange for Faulk *nhl.com/hurricanes*.  24.9.2019. RALEIGH, NC:  Carolina Hurricanes. Viitattu 10.12.2019. (englanniksi)
15. ↑  Pulkkinen, Aki-Petteri: Justin Faulkin pelit jatkuvat St. Louis Bluesissa – allekirjoitti heti pitkän jatkon seuran kanssa *Jatkoaika.com*.  25.9.2019. Jatkoaika r.y. Viitattu 10.12.2019.
16. ↑  SAISON 2020/21? WIR HABEN BOKK! *facebook.com*.  12.9.2020. KEV Pinguine Eishockey GmbH. Viitattu 12.9.2020. (saksaksi)
17. ↑  Lahtinen, Miikka: Kova vahvistus Europpaan – Carolina Hurricanes -hyökkääjä lähtee lainalle *nhlsuomi.com*.  16.10.2020. Nordic Sport Media. Viitattu 20.10.2020.
18. ↑  Vi tackar Dominik Bokk för hans tid *difhockey.se*.  15.1.2021. Djurgården Hockey AB. Viitattu 22.2.2021. (ruotsiksi)
19. ↑  Wolves add Bokk *ChicagoWolves.com*.  16.1.2021. Rosemont Hockey Partners, L.P. Viitattu 22.2.2021. (englanniksi)
20. ↑  Elite Prospects - Germany U20 *eliteprospects.com*. Everysport Media Group. Viitattu 6.1.2020. (englanniksi)
21. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2020. IIHF. Viitattu 6.1.2020. (englanniksi)
22. ↑  Elite Prospects - WJC-18 D1A Stats 2016-2017 *eliteprospects.com*. Everysport Media Group. Viitattu 10.12.2019. (englanniksi)
23. ↑  GER - SVK (Line Up) *stats.swehockey.se*.  11.4.2019. Svenska Ishockeyförbundet. Viitattu 10.12.2019. (englanniksi)
24. ↑  GER - SVK (2-1) *stats.swehockey.se*.  11.4.2019. Svenska Ishockeyförbundet. Viitattu 10.12.2019. (englanniksi)